钦定古今图书集成/历象汇编/岁功典/第080卷 > 《管子》 > 五行篇
## 钦定古今图书集成/历象汇编/岁功典/第080卷 > 《管子》 > 五行篇

“睹壬子水行御。”天子出令，命左右使人内御。御其气
足，则发而止，其气不足，则发𢵧渎盗贼。数劋竹箭，伐
檀柘，令民出猎，禽兽不释巨少而杀之，所以贵天地
之所闭藏也。然则羽卵者不段，毛胎者不？“𣎜妇不
销弃，草木根本美。”七十二日而毕。

按：𢵧谓遮禁也。群聚之，谓其闭藏之气不足，则𢵧防盗贼，以助其闭藏之也。劋削竹箭以为矢也，伐檀柘所以为弓也。贵天地闭藏，故校猎取禽以助也。生气泄，杀气藏，泄盛虚藏实之验之。“足不足” 者，验天地之气藏也。藏足者，来复归根，所谓“畅月” 是也。阳气生而止，不助以杀。不足者，阴内疏而不窒，阳外浮而不反，必助阴抑阳，遏使下藏，闭盗贼之中漏，杀草木鸟兽之外荣，是为“贵藏” 也。以杀得生，杀中之生，贞下之元也。谓赞气化以养元之道。

睹壬子水行，御天子决塞，动大水，王后夫人薨，不然，
则羽卵者，段毛胎者。《𣎜妇》销弃草木，根本不美，七
十二日而毕也。